หนูมีอะไรกับแฟนวันที่9 เดือนนี้ ค่ะ ประจำเดือนยังไม่มาปกติจะมาช่วง27-28 ค่ะซื้อที่ตรวจมาแล้ว 2 ครั้งขึ้นขีดเดียว(ตรวจหลังมีเพศสัมพัน18-19วัน {ถุงยางรัวเป็นรูเล็กๆค่ะ แต่ไม่ถึงตรงน้ำอสุจิ } หนูได้ทานยาคุมฉุกเฉินทันทีค่ะ แบบนี้หนูจะท้องไหม
สวัสดีค่ะ การทานยาคุมฉุกเฉินนั้น หากได้ทานทันทีหลังจากมีเพศสัมพันธ์ ยาจะช่วยป้องกันการตั้งครรภ์ได้ประมาณ 95% และหากได้ตรวจหาการตั้งครรภ์หลังจากที่ประจำเดือนขาดไปแล้ว หรือมากกว่า 2 สัปดาห์หลังจากที่มีเพศสัมพันธ์ไปแล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจาก1. ผลข้างเคียงของยาคุมฉุกเฉิน ที่ทำให้ประจำเดือนมาช้ากว่าปกติ2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะ